**Անի Ֆրիդ Լինգդտադ** (**Ֆրիդա** ի ծնե **Անի Ֆրիդ Սյունի Լյունգդտադ** շվեդ.՝ Anni-Frid Synni Lyngstad, նոյեմբերի 15, 1945(1945-11-15), Բալանգեն, Նուռլան, Նորվեգիա), գերմանա նորվեգական ծագումով շվեդ երգչուհի, հայտնի է որպես ԱԲԲԱ խմբի մենակատար։ 1992 թվականի ամուսնությունից հետո՝ արքայադուստր Աննա Ֆրիդ Ռեյս ֆոն Պլաուեն։

Կենսագրություն
--------------

### Վաղ տարիներ

Անի Ֆրիդը ծնվել է 1945 թվականի նոյեմբերի 15-ին 19-ամյա Սյունի Լյունգդտադի և Նորվեգիայում գտնվող գերմանական օկուպացիոն զորքերի զինվորական, արդեն ամուսնացած Ալֆրեդ Հաազեի (1919-2009) կապից։ Ծնվելուց կես տարի անց Սյունին մոր Արնտինա Կորնելի Լյունգդտադի հետ աղջկան ուղարկում է ավելի ապահով Շվեդիայի Տորսխելլա քաղաք։ Պատճառը գերմանացի օկուպանտների հետ կապված կանանց վատ վերաբերվելն էր, ինչպես նաև այն վտանգը, որ այդ կապերից ծնված երեխաներին կարող է մորից վերցնեին։ Սյունի շուտով ինքն էլ է մեկնում Շվեդիա, բայց շուտով՝ 21 տարեկանում, մահանում է երիկամների անբավարարվածությունից։

Երկար տարիներ համարվում էր, որ Անի Ֆրիդի հայրը զոհվել է խորտակվող նավի վրա, Գերմանիա վերադառնալիս, բայց 1977 թվականին գերմանական «Բրավո» ամսագիրը օգնեց աղջկան գտնել հորը։

### Կարիերա

Ֆրիդան սկսել է իր կարիերան 1958 թվականին՝ 13 տարեկան հասակում, որպես «դանսբենդ» ոճի փոփ-երգչուհի։ Հետո միացել է ջազ կատարող խմբի ու սկսել է կատարել Գլեն Միլերի, Դյուկ Էլինգտոնի, Քաունթ Բեյսիի երգերը։ Այդ ժամանակ նրա երկրպագության առարկան էին Էլլա Ֆիցջերալդն ու Պեգի Լին։ 1963 թվականին նա ստեղծում է սեփական՝ «Anni-Frid Four» երաժշտական խումբը

2005 թվականին երբ Ֆրիդան տոնում էր իր 60-ամյակը, Universal Music ստուդիան թողարկեց Ֆրիդայի չորս սոլո ալբոմների ձայնասկավառակների շարք, նաև երեք ժամ տևողության ԴՎԴ սկավառակ, որտեղ Ֆրիդան պատմում էր իր երաժշտական կարիերայի մասին։ Այնտեղ կային նաև բազմաթիվ հազվագյուտ տեսահոլովակներ և ձայնագրումներ։

Անձնական կյանք
--------------

1963 թվականի ապրիլի 3-ին 17 տարեկան հասակում Ֆրիդան ամուսնացել է երաժիշտ և առևտրական Ռագնար Ֆրեդրիկսոնի հետ։ Ամուսնությունից երկու երեխա է ծնվում՝ Հանս Ռագնար Ֆրեդրիկսոնը (ծնվ. հունվարի 26, 1963) և Էն Լիսա Լոտե Ֆրեդրիկսոնը (փետրվարի 25 1967 - հունվարի 13 1998)։ Ֆրիդան և Ռագները առանձնացան աղջկա ծննդից ոչ շատ ուշ, իսկ պաշտոնապես բաժանվել են 1970 թվականի մայիսի 19-ին. այդ օրը մահացել է Ֆրիդայի 71-ամյա տատը։

1969 թվականի մայիսին Ֆրիդան ծանոթանում է Բենի Անդերսոնի հետ, 1971 թվականից սկսում են համատեղ ապրել։ Պաշտոնապես ամրագրել են ամուսնությունը 1978 թվականի հոկտեմբերի 6-ին, երբ «ԱԲԲԱ»-ն իր ժողովրդականության գագաթին էր։ Պաշտոնական ամուսնությունը տևել է երեք տարի, բաժանվել են 1981 թվականին։

1982 թվականին Ֆրիդան հեռանում է Շվեդիայից և տեղափոխվում Լոնդոն։ 1984 թվականին ապրում է Փարիզում, որտեղ ձայնագրել է «Շայն» (անգլ.՝ «Shine») ալբոմը։ 1986 թվականին տեղափոխվել է Շվեյցարիա, որտեղ և ապրում է մինչ այսօր։

1992 թվականի օգոստոսի 26-ին Ֆրիդան ամուսնացել է իր վաղեմի ընկերոջ Հենրիխ Ռուցո Ռեյս ֆոն Պլաուենի հետ (գերմ.՝ Heinrich Ruzzo, Prinz Reuss von Plauen) (մայիսի 24 1950 - հոկտեմբերի 29 1999)։ Այդ օրվանից Ֆրիդայի պաշտոնական դիմելաձևը՝ *Ձերդ պայծառություն արքայադուստր Աննա Ֆրիդ Ռեյս ֆոն Պլաուեն* է։ Արքայազն Հենրիխը մահացել է քաղցկեղից 1999 թվականին, իսկ դրանից մեկ տարի առաջ Դետրոյթի մոտ (ԱՄՆ) ավտովթարից զոհվել է Ֆրիդայի դուստրը Լիսա Լոտեն։

Քանի որ նրա ամուսինը Շվեդիայի ներկայիս թագավորի՝ Կարլ XVI Գուստավի դասընկերն էր, Ֆրիդան դարձավ արքայական ընտանիքի մտերիմը։ Այժմ նա զբաղվում է բարեգործությամբ և շրջակա միջավայրի պաշտպանությամբ։ 2005 թվականի հարցազրույցներից մեկում Ֆրիդան ասել է, որ երաժշտական գործունեության չի վերադառնա։

Դիսկագրություն
--------------

* 1971 - Frida
* 1972 - Anni-Frid Lyngstad / Min Egen Stad
* 1975 - Frida Ensam
* 1982 - Something's Going On
* 1984 - Shine
* 1991 - Pa Egen Hand
* 1993 - Tre Kvart Fran Nu
* 1996 - Djupa Andetag
* 1997 - Frida 1967-1972
* 1998 - Frida - The Mixes
* 1998/2000 - Svenska Popfavoriter - Frida /14 Hits
* 2001 - The Collection
* 2005 - FRIDA 4CD + DVD

Աղբյուրներ
----------

* Ֆրիդայի ռուսալեզու ֆորում
* ԱԲԲԱ-ի պաշտոնական կայք

Ծանոթագրություններ
------------------

1. 1 2  ČSFD (չեխերեն) — 2001.
2. 1 2  Roglo — 1997. — ed. size: 9000000
3. ↑  Բեմական կեղծանուն
4. ↑  Լրիվ անունը ըստ շվեդերեն արտասանության
5. ↑  Connolly Kate (2002-06-30)։ «Torment of the Abba star with a Nazi father»։ *The Guardian*։ Վերցված է 2012-01-28
6. ↑  Palm, Carl Magnus (2002), *Bright Lights, Dark Shadows: The Real Story of ABBA*, Omnibus Press, pp. 47–49, ISBN 0-7119-9194-4.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Անի Ֆրիդ Լինգստադ** կատեգորիայում։ |